open-index/open-wikipedia-markdown huggingface dataset:
Rūžena Suha

**Rūžena Suha** (; arī **Rūžena Suha-Dobiašova** ();  — ) bija Čehoslovākijas starptautiskā meistare šahā (1954), trīskārtējā Čehoslovākijas sieviešu šaha čempione.

## Biogrāfija
No 1930. gadu beigām līdz 1960. gadu sākumam bijusi viena no vadošajām Čehoslovākijas šahistēm. 1943. gadā bijusi vienīgā sieviete, kas piedalījusies Prāgas starptautiskajā šaha turnīrā. Turnīrā uzvarējis toreizējais Pasaules čempions šahā Aleksandrs Aļehins, otrais bijis Pauls Keress, bet Rūžena Suha vīriešu konkurencē finišējusi pēdējā ar 3 neizšķirtiem 19 partijās.
Izcīnījusi 13 medaļas Čehoslovākijas sieviešu šaha čempionātos: trīs zelta (1938, 1951, 1954), trīs sudraba (1949, 1952, 1953) un septiņas bronzas (1940, 1943, 1944, 1955, 1956, 1960, 1961).
Piedalījusies 1955. gada pretendentu turnīrā šahā sievietēm Maskavā, kurā ieņēmusi 19. vietu (uzvarēja Olga Rubcova). 
Pazīstama arī šaha dzīves organizētāja. 1974. gadā bijusi viena no Smihovas (tagad Prāgas rajons) šaha kluba dibinātājām. Pēc viņas nāves šajā klubā tiek regulāri organizēti Rūženas Suhas piemiņas turnīri.

Par panākumiem turnīros FIDE 1954. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Jozefa Gurfinkela

**Jozefa Gurfinkela** (;  Rostova pie Donas —  Volgograda) bija ebreju izcelsmes Padomju Savienības un Krievijas starptautiskā meistare šahā (1954).

## Biogrāfija
Šaha lielmeistara un trenera Igora Bondarevska audzēkne. 1939. gadā uzvarējusi Rostovas apgabala sieviešu šaha čempionātā. 1950. gadā dalījusi 1.-2. vietu Krievijas PFSR sieviešu šaha čempionātā, bet zaudējusi papildu mačā par čempiones nosaukumu. Bijusi Krievijas PFSR šahistu komandā, kas 1951. gadā uzvarējusi PSRS komandu šaha čempionātā. 1954. gadā piedalījusies Maskavas pilsētas sieviešu šaha čempionātā, kurā dalījusi 3.-4. vietu. Deviņas reizes piedalījusies PSRS sieviešu šaha čempionātos (1947—1968), kuros labāko rezultātu sasniegusi 1954. gadā, kad izcīnījusi 2. vietu aiz Larisas Volpertes. Piedalījusies 1955. gada pretendentu turnīrā šahā sievietēm Maskavā, kurā kopā ar Kristinu Holuju dalījusi 15.-16. vietu (uzvarēja Olga Rubcova). 

1941. gadā beigusi Rostovas Valsts universitātes Filoloģijas fakultāti. Strādājusi kā šaha trenere Rostovas pilsētas šaha klubā un citās pilsētas vietās. Bijusi Rostovas apgabala šaha federācijas sieviešu komitejas priekšsēdētāja. 1963. gadā kopā ar vīru, šaha meistaru Aleksandru Konstantinovu, pārcēlusies uz Volgogradu un turpinājusi strādāt par šaha treneri. Arī viņas meita Tatjana Moisejeva (dzimusi 1951.) ir šaha meistare.

1950. gadā kļuvusi par PSRS sporta meistari šahā. Par panākumiem turnīros FIDE 1954. gadā Gurfinkelai piešķīra starptautiskās meistares (WIM) nosaukumu.

## Atsauces

## Ārējās saites
Antonija Ivanova

**Antonija Ivanova** (;  Sofija —  Sofija) bija Bulgārijas starptautiskā lielmeistare šahā (1983), daudzkārtējā Bulgārijas sieviešu šaha čempione.

## Biogrāfija
No 1950. gadu sākuma līdz 1960. gadu beigām bijusi viena no vadošajām Bulgārijas šahistēm. Sešas reizes uzvarējusi Bulgārijas sieviešu šaha čempionātos (1951, 1952, 1954, 1957, 1958, 1967).
Piedalījusies 1955. gada pretendentu turnīrā šahā sievietēm Maskavā, kurā ierindojusies 8. vietā (uzvarēja Olga Rubcova), un 1964. gada pretendentu turnīrā šahā sievietēm Suhumi, kurā ierindojusies 16. vietā (uzvarēja Alla Kušnira).
Antonija Ivanova divas reizes pārstāvējusi Bulgāriju sieviešu šaha olimpiādēs (1957, 1963).
Par panākumiem turnīros FIDE 1954. gadā viņai piešķīra starptautiskās meistares (WIM), bet 1983. gadā - starptautiskās lielmeistares (WGM) goda nosaukumu.

## Personīgā dzīve
Bijusi precējusies ar Bulgārijas šaha lielmeistaru Milko Bobocovu (1931—2000).

## Atsauces

## Ārējās saites
Eiss Ventura: Zvēru detektīvs

**"Eiss Ventura: zvēru detektīvs"** () ir 1994. gada ASV kinokomēdija, kuras režisors un viens no scenārija autoriem ir Toms Šeidieks. Galvenās lomas atveido Džims Kerijs, Šona Janga, Kortnija Koksa, *[[Tone Lōc]]* un Dens Marīno. Filmā ir epizodiska nāves metāla grupas *[[Cannibal Corpse]]* uzstāšanās.

Filmā Eisam Venturam, zvēru detektīvam, ir jāatrod nolaupīts delfīns, kurš ir amerikāņu futbola komandas Maiami "Dolphins" talismans.

*[[Morgan Creek Productions]]* filmu producēja ar 15 miljonu ASV dolāru budžetu, un *[[Warner Bros. Pictures]]* filmu izlaida . ASV un Kanādā tā nopelnīja 72,2 miljonus ASV dolāru, bet citās teritorijās — 35 miljonus ASV dolāru, kopā visā pasaulē nopelnot 107,2 miljonus ASV dolāru. Filma kopumā saņēma negatīvas kritiķu atsauksmes. Kerija aktierspēle radīja kulta filmas statusu pusaudžu vidū. Papildus Džima Kerija kino karjeras uzsākšanai, tā arī uzsāka franšīzi, kurā ietilpst turpinājums "Eiss Ventura 2: Dabas aicinājums" (1995), animācijas televīzijas seriāls "Eiss Ventura: zvēru detektīvs" (*Ace Ventura: Pet Detective*, 1995—2000) un televīzijas filma *[[Ace Ventura Jr.: Pet Detective]]* (2009).

## Atsauces

## Ārējās saites
Maska (filma)

**"Maska"** () ir 1994. gada ASV supervaroņu kinokomēdija, kuras režisors ir Čārlzs Rasels. Galvenās lomas atveido Džims Kerijs, Pīters Rīgerts, Pīters Grīns, Eimija Jasbeka, Ričards Dženi un Kemerone Diasa, kurai šī ir kinodebija.

Filmas galvenais varonis ir Stenlijs Ipkiss, neveiksmīgs bankas darbinieks, kurš atrod maģisku masku, kas pārvērš Stenliju supervaronī ar zaļu seju.

Filmas "Maska" pirmizrāde notika , un to izplatīja *[[New Line Cinema]]*. Filma saņēma pozitīvu kritiķu vērtējumu un guva komerciālus panākumus. Ar 18–23 miljonu dolāru budžetu tā nopelnīja vairāk nekā 351 miljonu ASV dolāru un kļuva par ceturto ienesīgāko 1994. gada filmu un tā gada ienesīgāko filmu, kuras pamatā ir komikss. Tā nostiprināja Džima Kerija kā nozīmīga deviņdesmito gadu aktiera reputāciju un padarīja Diasu par pieprasītu aktrisi. Keriju par lomu nominēja Zelta globusa balvai, bet filmu nominēja 67. Kinoakadēmijas balvai kategorijā Labākie vizuālie efekti", kur tā piekāpās filmai "Forests Gamps". Atsevišķs sīkvels bez Džima Kerija dalības "Maskas dēls" (*Son of the Mask*) izdots 2005. gadā, kas saņēma negatīvas kritiķu atsauksmes un kļuva par kases izgāšanos.

## Atsauces

## Ārējās saites
Indijas Domīnija

**Indijas Domīnija** () jeb **Indijas Savienība** (*Union of India*) bija neatkarīga valsts Britu Sadraudzības ietvaros, kas kopā ar Pakistānas Domīniju izveidojās Britu Indijas teritorijā pēc Indijas neatkarības pasludināšanas 1947. gada 15. augustā. Indijas premjerministrs šajā laikā bija Džavāharlāls Nehru.

Teritoriālās nesaskaņas starp jaunajām valstīm 1947. gada oktobrī izraisīja Pirmo Indijas—Pakistānas karu, 1948. gadā Indijas domīnijai pievienoja Džunagadhas valsti (tagadējās Gudžarātas dienvidu daļa) un Haidarābādas nizāma valsti, bet 1949. gadā Rādžastānas valstu lielāko daļu un Tripuras valsti.

Indijas Domīnija beidza pastāvēt pēc Indijas Republikas pasludināšanas 1950. gada 26. janvārī.

## Atsauces

## Skatīt arī
* Pakistānas Domīnija
Stulbs un vēl stulbāks

**"Stulbs un vēl stulbāks"** () ir 1994. gada ASV kinokomēdija, kuras režisors un viens no scenārija autoriem ir Pīters Ferelijs. Džims Kerijs un Džefs Denjelss atveido divus labsirdīgus un ne pārāk saprātīgus draugus Hariju un Loidu, kas no Providensas Rodailendā dodas uz Aspenu Kolorādo štatā, lai atgrieztu īpašniecei koferi, kas pilns ar naudu. Pārējās lomas atveido Lorena Holija, Kārena Dafija, Maiks Stārs, Čārlzs Rokets un Terija Gāra.

Filmas "Stulbs un vēl stulbāks" pirmizrāde notika , saņemot dalītu kritiķu vērtējumu. Tā kļuva par kases grāvēju visā pasaulē nopelnot vairāk nekā 247 miljonus ASV dolāru pie 17 miljonu liela budžeta, un kopš tā laika saņēmusi kulta filmas statusu. Filmas "Stulbs un vēl stulbāks" panākumi aizsāka brāļu Fereliju karjeru, un izveidoja līdz šim drāmas lomās atzītā Džefa Denjelsa kā apdāvināta komēdijas aktiera atpazīstamību un atdzīvināja viņa Holivudas karjeru, kā arī nostiprināja Džima Kerija kā ievērojama 90. gadu kinoaktiera reputāciju. Filmai izdots tāda paša nosaukuma animācijas seriāls, prīkvels "Stulbs un vēl stulbāks: Kā Harijs satika Loidu" (2003) un turpinājums "Stulbs un vēl stulbāks 2" (2014).

## Atsauces

## Ārējās saites
*
Eiss Ventura 2: Dabas aicinājums

**"Eiss Ventura 2: Dabas aicinājums"** () ir 1995. gada ASV kinokomēdija, kuras režisors un scenārija autors ir Stīvs Ēderkerks. Galvenās lomas atveido Džims Kerijs, Īens Maknīss, Saimons Kalovs, Meinards Eziaši un Bobs Gantons. Filmas pirmizrāde notika . Filma ir turpinājums 1994. gada filmai "Eiss Ventura: Zvēru detektīvs".

Eiss Ventura dodas uz Āfriku, lai atrastu pazudušu retu balto sikspārni, Āfrikas cilts svēto dzīvnieku.

## Atsauces

## Ārējās saites
Montieris

**"Montieris"** () ir 1996. gada ASV melnā kinokomēdija, kuras režisors ir Bens Stillers. Galvenās lomas atveido Džims Kerijs, Metjū Broderiks, Leslija Manna un Džordžs Segals. Filmas pirmizrāde notika .

Vientuļš montieris Čips ar garīgiem traucējumiem vēlas jaunu draugu, taču viņa mērķis, dizaineris Stīvens, Ērniju atraida.

## Atsauces

## Ārējās saites
Melis melis

**"Melis melis"** () ir 1997. gada ASV kinokomēdija, kuras režisors ir Toms Šeidieks. Galvenās lomas atveido Džims Kerijs, Mora Tīrnija, Dženifera Tillija, Amanda Donohjū, Kerijs Elvss un Svūsija Kurca. Filmas pirmizrāde notika  Holivudā.

Advokāts nedrīkst melot 24 stundu garumā pēc tam, kad viņa dēls par to ievēlas dzimšanas dienas vēlēšanos.

## Atsauces

## Ārējās saites
Mets Lanters

**Metjū Makendrī Lanters** (, dzimis ) ir amerikāņu aktieris.

## Biogrāfija
Dzimis Mesilonas pilsētā, Ohaio štatā. Astoņu gadu vecumā Mets un viņa ģimene pārcēlās uz Atlantu, kur Mets iestājās Džordžijas Universitātē. Vēlāk viņš pārvācās uz Losandželosu, kur Mets sāka filmēties realitātes šovos.

2013. gada jūnijā precējies ar Andželu Steisiju. 2017. gada decembrī viņiem piedzima meita.

## Filmogrāfija

## Atsauces

## Ārējās saites
Freimans

***Freimans Timber Constructions*** ir Latvijā vadošais koka kopņu ražotājs, kurš Raita Freimaņa vadībā tirgū darbojas jau 12 gadus. Uzņēmums ir ieguvis tiesības marķēt savu produkciju ar CE zīmi, kas ir apliecinājums ražotā produkta atbilstībai tirgū un būvniecībā. Tas uzņēmumam dod tiesības sertificēt savu produkciju atbilstoši Eiropas standartiem un prasībām (EN 14250:2010).

## Koka konstrukciju projektēšana
Koka konstrukciju projektēšana tiek veikta ar populāro Zviedru programmatūru RoofCon (TrussCon), pateicoties kurai klients sev pasūtīto konstrukciju pat pirms ražošanas uzsākšanas var apskatīt 3D formātā. 

## Izaugsme
Uzņēmums ir uz zināšanām un nepārtrauktu attīstību virzīts. Uzņēmums koncentrējamies uz to, lai nodrošinātu augstāko iespējamo produkta kvalitāti, optimālākās izmaksas un īsus izpildes termiņus, lai klients sadarbības laikā un pēc tās būtu apmierināts.

## Koka kopņu ražošanas process

### Projektēšana
Projektēšanas process sākas konsultācijā ar klientu, celtnieku un arhitektu. Tas palīdz nodrošināt nepieciešamo informāciju, piemēram, stāvu plāns, atrašanās vieta u.c. Pēc tam informācija tiek nosūtīta dizainerim. Izmantojot īpašu programmatūru, ko sauc par RoofCon un TrussCon, dizaineris izveido individuālu projektu ar skicēm un cenu, un tālāk nodot klienta apstiprināšanai.

### Materiālu sagāde
Materiālu kvalitāte ir viens no noteicošajiem faktoriem kopņu izturībā, tādēļ uzņēmums izvēlamies augstākās kvalitātes C24 stipruma koku.

### Kokmateriāla sagatavošana
Koka plāksnes tiek izvēlētas atkarībā no to izmēra un nepieciešamās konstrukcijas daļas. Katra kopnes sastāvdaļa tiek akurāti piegriezta nepieciešamajos izmēros un leņķos, izmantojot industriālo zāģi.

### Koka kopņu ražošana
Koka kopnes tiek novietotas uz speciālas pamatnes, kura ir veidota, balstoties konkrētam plānam. Pēc tam profesionāļu komanda novieto metāla plāksnes uz savienojumu vietām, un ar hidrolisko presi iespiež tās, nofiksējot koka kopni.

### Piegāde klientam
Koka kopnes tiek sapakotas, un ar specializētu iekštelpu ceļamkrānu tiek ievietotas piegādes automašīnā. Pēc tam kravas auto nogādā koka kopnes tieši klientam.

## Vēsture
2005. gadā tika dibināts uzņēmums ar nosaukumu “Koka Būvkonstrukcijas”. Dažu gadu laikā uzņēmums bija sevi pierādījuši vairākos projektos. 

2017. gadā uzņēmums veica rebrendingu. Tika izveidots jauns logo un nosaukums “FREIMANS Timber Constructions”.

## Atsauces


## Ārējās saites

* 
*
Paunka Todorova

**Paunka Todorova** (; dzimusi  Varnas apgabals) ir Bulgārijas šahiste, divkārtējā Bulgārijas sieviešu šaha čempione.

## Biogrāfija
No 1950. gadu vidus līdz 1960. gadu beigām bijusi viena no vadošajām Bulgārijas šahistēm. Bulgārijas sieviešu šaha čempionātos izcīnījusi sešas medaļas: divas zelta (1955, 1964), sudraba (1970) un trīs bronzas (1951, 1952, 1954). 1958. gadā izcīnījusi 3. vietu starptautiskajā sieviešu šaha turnīrā Bela Crkvā (tagad Serbija). Piedalījusies 1959. gada pretendentu turnīrā šahā sievietēm Plovdivā, kurā ierindojusies 14. vietā (uzvarēja Kira Zvorikina). 1963. gadā Splitā pārstāvējusi Bulgāriju 2. sieviešu šaha olimpiādē.

1978. gadā pārtraukusi savu šahistes karjeru.

## Atsauces

## Ārējās saites
Todorova

**Todorova** var būt:

* Henrieta Todorova (*Henrieta Theodor*; 1933—2015) — bulgāru arheoloģe un profesore aizvēstures arheoloģijā;
* Milena Todorova (*Милена Тодорова*; 1998) — Bulgārijas biatloniste;
* Paunka Todorova (*Паунка Тодорова*; 1930) — Bulgārijas šahiste.
Rogue One: Zvaigžņu karu stāsts

**"Rogue One: Zvaigžņu karu stāsts"**  () ir 2016. gada ASV zinātniskās fantastikas filma, kuras režisors ir Garets Edvards. Galvenās lomas atveido Felisita Džonsa, Diego Luna, Alans Tūdiks, Donijs Jens, Cjaņs Veņs, Ahmeds Rizs, Bens Mendelsons un Forests Vaitekers. Filmas pirmizrāde notika .

Filmas darbība notiek laikā starp trešo un ceturto Zvaigžņu karu epizodēm. Uzzinājusi, ka Impērija gatavojas radīt pašu draudīgāko ieroci visā Galaktikā — Nāves zvaigzni, pretošanās kustība izveido speciālo vienību, kuras slepenās misijas uzdevums ir nolaupīt Nāves Zvaigznes būvniecības plānus.

## Atsauces

## Ārējās saites
Donalds Glovers

**Donalds Makinlijs Glovers** (; dzimis ) ir amerikāņu aktieris, komiķis, kinoproducents, režisors, reperis un dīdžejs. Kā reperis viņš uzstājas ar skatuves vārdu ***Childish Gambino***, savukārt kā diskžokejs — **mcDJ**. 2016. gadā ieguva Zelta globusa balvu kā labākais televīzijas muzikālā seriāla vai komēdijas aktieris par darbu seriālā *[[Atlanta (seriāls)|Atlanta]]*. Filmējies tādās filmās kā "Zirnekļcilvēks: Atgriešanās mājās" (2017) un "Hans Solo: Zvaigžņu karu stāsts" (2018). Kā reperis izdevis piecus mūzikas albumus: *Camp* (2011), *Because the Internet* (2013), *"Awaken, My Love!"* (2016), *Atavista* (2024) un *Bando Stone and the New World* (2024).

## Ārējās saites
Sovijs

**Sovijs** () lietuviešu mitoloģijā ir mirušo sadedzināšanas ieražas ieviesējs un dvēseļu pavadonis mirušo valstībā.

## Vārda cilme
Viedokļi par Sovija vārda cilmi ir dažādi. Vēsturnieks Ernsts Kuniks un baltu etnogrāfs Eduards Volters uzskata, ka tas ir aramiešu vai slāvu no arābiem aizgūts vārds, kurā esot sauktas tās baltu un somugru ciltis, kas visilgāk saglabāja savu seno ticību. Savukārt A. Mežinskis norāda, ka par *Scovae* un *Scovita* varēja būt saukta atsevišķa austrumlietuviešu cilts, kuras nosaukumu Jāņa Malalas „Hronikas” pārrakstītājs, iespējams, attiecinājis uz visām lietuviešu un nelietuviešu ciltīm. Krievu filologs Vladimirs Toporovs Sovija vārdu saista ar slāvu dieva Svaroga vārdu, un uzskata, ka tas galu galā varētu būt cēlies no indoeiropiešu valodas saknes *sāue, ar ko apzīmēja Sauli. Savukārt Francijas lietuviešu semiotiķis Aļģirds Greims Sovija vārdu saista ar vārdiem 'šova' un 'šauti'

## Līdzīgi mīti
Sovijam līdzīgi mīti par cilvēkiem, kas ieviesuši dažādas paražas vai pat veselu reliģiju, bet pēc nāves kļuvuši par dieviem un aizkapa dzīves valdniekiem vai ceļvežiem, atrodami ne vien pārējo baltu, bet arī indoeiropiešu mitoloģijā. Uz Sovija mīta saistību ar Šventaraģi norādījis Aļģirds Greims, jo Šventaraģi, tāpat kā Soviju, pirmo sadedzināja vietā, kur Viļņa ietek Veljā (Nerā), un šajā vietā pēc Šventaraģa norādījuma turpmāk esot sadedzināti visi Lietuvas dižkunigaiši. Bet vācu hronists Simons Grūnavs „Prūsijas vēsturē” atstāstījis teiku par brāļiem Videvutu un Bruteni, kas prūšiem atnesuši likumus un ticību, bet pēc nāves sadedzināti un pielūgti ka dievi. Savukārt senindiešu mitoloģijā zināmi brāļi Manu un Jama, no kuriem Manu esot bijis pirmais karalis un ieviesis hinduisma likumus, bet Jama — pirmais, kurš nomiris un atvēris nāves ceļu, pašam kļūstot par mirušo pasaules valdnieku.

## Atsauces
Zvaigžņu kari: Dumpinieki

**"Zvaigžņu kari: Dumpinieki"** () ir ASV animācijas seriāls, kas tika pārraidīts kanālā "Disney XD" no 2014. līdz 2018. gadam. Šobrīd ir izveidotas 4 sezonas un 75 sērijas. Seriāla galvenās lomas ieskaņojuši Teilors Grejs, Fredijs Prinss jaunākais, Vanesa Māršala, Tija Sirkara, Stīvens Blūms, Deivs Filoni un Dī Bredlijs Beikers. Seriāla darbība notiek piecus gadus pirms "Jaunās cerības" notikumiem.

## Sezonas

## Ārējās saites
Glovers

**Glovers** var būt:

* Denijs Glovers (*Danny Glover*; dzimis 1946. gadā), amerikāņu aktieris, režisors un politiskais aktīvists;
* Donalds Glovers (*Donald Glover*; dzimis 1983. gadā), amerikāņu aktieris, režisors un reperis;
* Krispins Glovers (*Crispin Glover*; dzimis 1964. gadā), amerikāņu aktieris, režisors un mākslinieks;
* Viktors Glovers (*Victor Glover*; dzimis 1976. gadā), ASV NASA astronauts un ASV Kara flotes lidotājs izmēģinātājs.

## Skatīt arī
* Glovere
Zilganā baltsamtīte

**Zilganā baltsamtīte** () ir baltsamtīšu ģints sūnas. Iekļauta Eiropas Savienības Biotopu direktīvas īpaši aizsargājamo sugu sarakstā. 2018. gadā Latvijas Botāniķu biedrība izvēlējās zilgano baltsamtīti par "gada sūnu".

Sūnai ir stingrs dakšveidā sazarojies līdz 10 cm garš stumbrs un tā ir gaiši zilgani pelēcīgā nokrāsā. Sastopama daudzviet pasaulē, dažādu mitrumu biotopos. Sūna aug ļoti blīvos, pārsvarā puslodes veida ciņos.

Latvijā sastopama galvenokārt valsts rietumu pusē, piejūras mežos.

## Atsauces

## Ārējās saites
Priparšs

**Priparšs** () ir ar cūkām saistīta dievība lietuviešu mitoloģijā. Poļu vēsturnieks Jans Lasickis (1534—1602) un vairāki 19. gadsimta avoti pauduši uzskatu, ka Priparšs ir žemaišu dievs. Lasickis minējis arī citus „cūku dievus” — Krematu un Kruki.

## Atsauces
Disaster Movie

***Disaster Movie*** ir 2008. gada ASV kinokomēdija, kuras režisori ir Džeisons Frīdbergs un Ārons Selcers. Filmā galvenās lomas attēlo Mets Lanters, Vanesa Minilo, Kima Kardašjana, Karmena Elektra un Nikola Pārkera. Filmas pirmizrāde notika .

Filmā galvenie varoņi cenšas izglābties no apokalipses. Filma saņēma negatīvus kritiķu un skatītāju vērtējumus un piecreiz tika nominēta Zelta avenes balvai.

## Atsauces

## Ārējās saites
2018.—2019. gada Anglijas futbola Premjerlīgas sezona

**2018.—2019. gada Anglijas futbola Premjerlīgas sezona** bija 27. Premjerlīgas sezona. Tā sākās  un noslēdzās .

Par Premjerlīgas čempioniem ceturto reizi kļuva *[[Manchester City F.C.|Manchester City]]* futbolisti. Kopumā klubam tas bija sestais Anglijas čempionu tituls.

## Komandas

### Stadioni

### Treneri un kapteiņi

## Turnīra tabula

## Statistika

### Visvairāk gūto vārtu

## Atsauces

## Ārējās saites
* Oficiālā mājaslapa
1986. gada Pasaules čempionāts šahā sievietēm

**1986. gada [[Pasaules čempionāts šahā sievietēm]]** sastāvēja no vairākiem posmiem — zonālie turnīri, starpzonu turnīri, pretendentu mači un mačs par pasaules čempiones nosaukumu.

Šajā ciklā pasaules čempione Maija Čiburdanidze sekmīgi aizstāvēja savu titulu pret pretendentu maču uzvarētāju Jeļenu Ahmilovsku, gūstot uzvaru mačā par pasaules čempiones nosaukumu ar rezultātu 8½ : 5½.

## 1985. gada starpzonu turnīri
1985. gada jūnijā sākās 1986. gada pasaules sieviešu pasaules čempionāta kvalifikācijas cikls, notika divi starpzonu turnīri, viens — Havanā, otrs — Žeļeznovodskā. Tie pulcēja labākās šahistes (kopā 30) no katras FIDE zonas. No katra turnīra pretendentu turnīram kvalificējās trīs pirmo vietu ieguvējas.

Havannā Aleksandrija un Ahmilovska dalīja pirmo-otro vietu un kvalificējās tieši. Kramlinga ieguva atlikušo vietu uzvarot papildturnīrā.

Marta Litinska uzvarēja Žeļenevodskā, apsteidzot Mincjaņu un Brustmani. Pēdējā kvalificējās pēc neizšķirti (3 : 3) nospēlētā papildmača (pret Zaicevu), jo viņai bija ar labāks Bergera koeficients turnīrā.

:

:

## 1986. gada pretendentu turnīrs
Pretendentu turnīrs notika no 1986. gada 1. līdz 23. februārim Zviedrijas pilsētā Malmē. Tajā piedalījās abas iepriekšējās cikla pretendentu finālmača dalībnieces I. Levitina un Lidija Semjonova, kā arī pa trīs uzvarētājām no katra starpzonu turnīra: no Havanas — N. Aleksandrija, J. Ahmilovska un P. Kramlinga, kas uzvarēja triju trešās vietas dalītāju četru riņķu papildturnīrā; no Žeļeznovodskas — I. Litinska, Vu Minceņa un A. Brustmane.

Pretendentu turnīru  izspēlēja divos riņķos. Pirmajā riņķī labākā bija Litinska (6 punkti no 7), taču otrajā riņķī viņa zaudēja piecas partijas. Stabilāka par citām bija Ahmilovska. Viņa kļuva par turnīra uzvarētāju un ieguva tiesības piedalīties mačā par pasaules čempiones titulu.

:

## 1986. gada mačs par pasaules čempiones titulu
Pasaules čempiones M. Čiburdanidzes un pretendentes J. Ahmilovskas mačs notika divos etapos: no 1986. gada 2. septembra līdz 25. septembrim Sofijā un no 1986. gada 2. oktobra līdz 18. oktobrim Bordžomi.

Mača galvenā tiesnesis bija Rūdolfs Maričs (Dienvidslāvija). Dalībnieču sekundanti: Čiburdanidzei — G. Kuzmins un I. Polovodins; Ahmilovskai — J. Aņikajevs un A. Kapenguts.

Mača liktenis bija praktiski izšķirts tā pirmajā pusē: Čiburdanidze uzvarēja 4 partijās no 8, nezaudējot nevienu. Ahmilovskai izdevās tikai samazināt iegūto punktu atstarpi, uzvarot devītā partijā (pirmajā Bordžomi). Pēc 13. partijas Čiburdanidze bija ieguvusi 8 punktus un saglabāja pasaules čempiones titulu. Pēc noteikumiem mačam bija jāturpinās līdz uzvarai. Neizšķirts 14. partijā nodrošināja Čiburdanidzes uzvaru mačā ar rezultātu 8½ : 5½ (+4 −1 =9).

## Atsauces

## Literatūra
* 
* 
*
Tonija Hārdinga

**Tonija Maksīna Praisa** (; dzimusi **Hārdinga** () ) ir bijusī ASV daiļslidotāja.

Dzimusi Oregonas štata Partlendā, Hārdingu pamatā audzināja māte, kas viņu no četru gadu vecuma sāka vest uz daiļslidošanas nodarbībām. Viņa veltīja ļoti daudz laika treniņiem un pat pameta vidusskolu, lai varētu laiku veltīt sportam. Pēc labiem panākumiem ASV Daiļslidošanas čempionātos laika posmā no 1986. līdz 1989. gadam, Hārdinga uzvarēja 1989. gada *[[Skate America]]* sacensībās. Viņa bija 1991. un 1994. gada ASV čempione, pirms viņai šos titulus 1994. gadā atņēma. 1991. gada Pasaules čempionātā daiļslidošanā ieguva sudraba medaļu. 1991. gadā kļuva par pirmo amerikānieti, kura sacensībās veiksmīgi piezemējās pēc trīskāršā aksela un otrā sieviete daiļslidošanas vēsturē, kas to veiksmīgi izpildīja šo daiļslidošanas elementu (pēc Midori Ito). Vēl Hārdinga ir divkārtēja olimpiskā dalībniece un divkārtēja *Skate America* čempione.

1994. gada janvārī Hārdingas bijušais vīrs Džefs Gilūlijs organizēja uzbrukumu citai ASV olimpietei Nensijai Keriganai. Pēc 1994. gada ziemas olimpiskajām spēlēm, 16. martā, Hārdinga atzinās, ka ir traucējusi uzbrukuma izmeklēšanai un  viņa uz mūžu tika izslēgta no ASV Daiļslidošanas federācijas.

2000. gadu sākumā Hārdinga uzsāka profesionālas bokseres karjeru. Viņas dzīve ir atainota vairākās filmās un grāmatās. 2014. gadā divas televīzijas dokumentālās filmas par Hārdingas dzīvi un daiļslidošanas karjeru, iedvesmoja Stīvenu Rodžeru sarakstīt scenāriju drūmi satīriskai biogrāfiskajai filmai "Es, Tonija", kas uz ekrāniem iznāca 2017. gadā ar Margo Robiju Hārdingas lomā.

## Ārējās saites

* Intervija ar Hārviju Šilleru (bijušo ASV Olimpiskās komitejas locekli) par Hārdingu
Skalsa

**Skalsa** lietuviešu mitoloģijā ir pārpilnības, laimes un bagātības rags. Pēc 18. gadsimta vācu etnogrāfa Mateja Pretorija domām Skalsa ir analogs romiešu pārpilnības ragam (*cornu copiae*), un viņš aprakstījis īpašus Skalsas svētkus par godu pirmajai ražai. Savā auglības personificējumā Skalsa ir līdzīga Sporišam slāvu mitoloģijā.

## Atsauces
Soledada Gonsalesa de Ugeta

**Soledada Gonsalesa de Ugeta** (; dzimusi ) ir Argentīnas starptautiskā meistare šahā (1957), divkārtējā Argentīnas sieviešu šaha čempione.

## Biogrāfija
No 1950. gadu vidus līdz 1960. gadu sākumam bijusi viena no vadošajām Argentīnas šahistēm. Divas reizes uzvarējusi Argentīnas sieviešu šaha čempionātos: 1954. un 1956. gadā. 1957. gadā Riodežaneiro uzvarējusi Pasaules čempiones šahā izcīņas cikla Dienvidamerikas zonas turnīrā. Piedalījusies 1959. gada pretendentu turnīrā šahā sievietēm Plovdivā, kurā ierindojusies 15. vietā (uzvarēja Kira Zvorikina). 1963. gadā Fortalezā izcīnījusi 3. vietu Dienvidamerikas zonas turnīrā.

Par panākumiem turnīros FIDE 1957. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Sandagdorja Handsurena

**Sandagdorja Handsurena** (; dzimusi ) ir Mongolijas starptautiskā meistare šahā (1972), Mongolijas sieviešu šaha čempione (1968).

## Biogrāfija
No 1960. gadu sākuma līdz 1970. gadu sākumam bijusi viena no vadošajām Monoglijas šahistēm. 1968. gadā uzvarējusi Mongolijas sieviešu šaha čempionātā. Piedalījusies 1961. gada pretendentu turnīrā šahā sievietēm Vrņačka Baņā, kurā ierindojusies 17. vietā (uzvarēja Nona Gaprindašvili). Divas reizes pārstāvējusi Mongoliju sieviešu šaha olimpiādēs (1963, 1972).

Par panākumiem turnīros FIDE 1972. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Saimons Birčs

**"Saimons Birčs"** () ir 1998. gada ASV komēdijdrāmas filma, kuras režisors un scenārija autors ir Marks Stīvens Džonsons. Galvenās lomas atveido Džims Kerijs, Džozefs Mazelo, Olivers Plets, Deivids Stratērns, Īans Maikls Smits un Ešlija Džada. Filmas pirmizrāde notika .

Filmas pamatā ir Džona Ērvinga 1989. gada romāns "Lūgšana par Ouenu Mīniju" (*A Prayer for Owen Meany*), bet filmā iekļauta tikai romāna pirmā puse, kā arī mainītas beigas. Ērvings neticēja, ka viņa romānu varētu veiksmīgi ekranizēt, tādēļ lūdza filmas nosaukumā aizstāt romāna varoņa vārdu Ouens Mīnijs ar citu vārdu — Saimons Birčs. Kaut arī filma būtiski atšķiras no romāna, Ērvings atzina filmas režisora un scenārija autora Džonsona izvēli attēlot tikai daļu no romāna.

Filmā stāstīts par 12 gadus veco Džo Ventevērtu un viņa labāko draugu Saimonu Birču, kurš no dzimšanas ir punduris. Saimons ir pārliecināts, ka Dievs viņam dzīvē paredzējis kādu lielu mērķi.

## Atsauces

## Ārējās saites
Cilvēks uz Mēness

**"Cilvēks uz Mēness"** () ir 1999. gada ASV biogrāfiskā kinokomēdija, kuras režisors ir Milošs Formans. Galvenās lomas atveido Džims Kerijs, Denijs DeVito, Kortnija Lava un Pols Džamati. Filmas pirmizrāde notika .

Filmā tiek apskatīta komiķa Endija Kaufmana dzīve, sākot ar viņa bērnību. Filmā liela uzmanība tiek pievērsta jokiem, ar kuriem Kaufmans bija slavens, it īpaši konfliktam ar cīkstoni Džeriju Loleru, kā arī dziedātāja Tonija Kliftona atveidošanai.

## Atsauces

## Ārējās saites
Es, es pats un Airīna

**"Es, es pats un Airīna"** () ir 2000. gada ASV kinokomēdija, kuras režisori ir Pīters Ferelijs un Bobijs Ferelijs. Galvenās lomas atveido Džims Kerijs, Renē Zelvēgere, Kriss Kūpers, Roberts Forsters un Ričards Dženkinss. Filmas pirmizrāde notika .

Policistam ar disociatīvās identitātes traucējumiem jāpasargā sieviete, kura bēg no sava bijušā drauga un viņa partneriem.

## Atsauces

## Ārējās saites
Majestātisks

**"Majestātisks"** () ir 2001. gada ASV romantiskā drāmas filma, kuras režisors un producents ir Frenks Darabons. Galvenās lomas atveido Džims Kerijs, Bobs Balabans, Brents Brisko, Džefriks DeMans, Amanda Detmera, Alens Gārfīlds, Hals Holbruks un Lorija Holdena. Filmas pirmizrāde notika .

1951. gads. Melnajā sarakstā iekļauts Holivudas rakstnieks Pīters Apltons iekļūst autoavārijā, kuras rezultātā viņš zaudē savu atmiņu. Pēc avārijas Pīters pārceļas uz nelielu pilsētiņu, kurā viņš tiek sajaukts ar Harija Trimbla sen pazudušo dēlu.

## Atsauces

## Ārējās saites
Raugupatis

**Raugupatis**, **Raugu Žemepatis** () jeb **Rugučis** lietuviešu mitoloģijā ir rūgšanas dievība, kas palīdzot uzraudzēt mīklu un alu. Viņam upurēja raibas jaunas vistas.

## Atsauces
Visvarenais Brūss

**"Visvarenais Brūss"** () ir 2003. gada ASV kinokomēdija, kuras režisors un viens no producentiem ir Toms Šeidieks. Galvenās lomas atveido Džims Kerijs, Morgans Frīmens, Stīvs Karels, Filips Beikers Hols, Liza Anna Voltere, Ketrīna Bella un Dženifere Anistone. Filmas pirmizrāde notika  Holivudā.

Brūss Nolans ir ne īpaši veiksmīgs televīzijas laika ziņu reportieris, kurš pasūdzas Dievam, ka tas pareizi nepilda savu darbu un saņem iespēju vienu nedēļu pabūt Dieva lomā.

## Atsauces

## Ārējās saites
Saimons Jeitss

**Saimons Filips Jeitss** (; dzimis ) ir bijušais Lielbritānijas treka un šosejas riteņbraucējs. Karjeras laikā pārstāvējis **' un **' komandu.

## Karjera

2013. gadā viņš kļuva par Pasaules čempionu trekā punktu sacensībā, bet 2014. gadā pievērsās šosejas riteņbraukšanai, pievienojoties **' komandai.

Pēc četru mēnešu diskvalifikācijas par [[dopings sportā|dopinga pārkāpumiem]], kas neļāva viņam startēt [[2016. gada Tour de France|2016. gada ''Tour de France'']], viņš uzvarēja [[Jauno braucēju ieskaite Tour de France|jauno braucēju ieskaitē]] [[2017. gada Tour de France|2017. gada ''Tour de France'']].

Jeitss uzvarēja [[2018. gada Vuelta a España]] kopvērtējumā un kombinācijas ieskaitē. Jeitss uzvarēja arī [[2018. gada UCI Pasaules tūre]]s sezonas kopvērtējumā.

[[2019. gada Tour de France|2019. gada ''Tour de France'']] Jeitss uzvarēja sacensību 12. posmā, gūstot savu pirmo uzvaru tūrē. Jeitss uzvarēja arī tūres 15. posmā.

[[2020. gada Giro d'Italia|2020. gada ''Giro d'Italia'']] laikā Jeitsam tika apstiprināta saslimšana ar [[COVID-19]], pirms starta viņš tika pieskaitīts kopvērtējuma uzvaras pretendentiem.

2024. gada augustā tika apstiprināts, ka Jeitss nākamajā sezonā pievienosies **' komandai, parakstot divu gadu līgumu. Tomēr, vēl esot spēkā līgumam, 2026. gada janvārī viņš paziņoja par karjeras noslēgšanu.

## Privātā dzīve
Viņa dvīņubrālis Ādams arī ir profesionāls riteņbraucējs, abi vairākas sezonas pārstāvēja ** komandu.
## Sasniegumi lielajās tūrēs

## Atsauces

## Ārējās saites
Pecan Pie

***Pecan Pie*** ir 2003. gada ASV īsfilma, kuras režisors un scenārija autors ir Mišels Gondrī. Galveno lomu atveido Džims Kerijs. Filmā galvenais varonis brauc pa ielām gultā un dzied dziesmu Elvisa Preslija stilā.

## Ārējās saites
Sems Rokvels

**Sems Rokvels** (; dzimis ) ir ASV aktieris, kas atpazīstamību ieguvis, tēlojot galvenās lomas filmās *[[Lawn Dogs]]* (1997), "Bīstamā prāta grēksūdzes" (2002), "Krāpnieki" (2003), "Galaktikas ceļvedis stopētājiem" (2005), *[[Moon (filma)|Moon]]* (2009), "G-Force: Specvienība" (2009) un "Septiņi psihopāti" (2012). Rokvels saņēmis pozitīvu kritiku par otrā plāna lomām filmās "Zaļā jūdze" (1999), "Galaktikas meklējumos" (1999), "Čārlija eņģeļi" (2000), "Džesija Džeimsa slepkavība no gļēvuļa Roberta Forda rokas" (2007), "Frosts pret Niksonu" (2008), "Notiesāšana" (2010), "Dzelzs vīrs 2" (2010), "Kovboji un citplanētieši" (2011) un *[[The Way, Way Back]]* (2013). Par lomu 2017. gada filmā "Trīs paziņojumi pie Ebingas Misūri štatā" Sems Rokvels saņēma Amerikas Kinoakadēmijas balvu nominācijā "Labākais aktieris otrā plāna lomā", kā arī par šo lomu saņēma BAFTA kino balvu, Zelta globusa balvu un divas Ekrāna aktieru ģildes balvas.

## Atsauces

## Ārējās saites
Sundsvalla

**Sundsvalla** () ir pilsēta Zviedrijā, Vesternorlandes lēnē. Atrodas Botnijas līča krastā. 2010. gadā pilsētā dzīvoja 97 755 iedzīvotāji. Pilsētā ir bāzēts Allsvenskan futbola līgas klubs GIF Sundsvall.

## Atsauces

## Ārējās saites

*
Māja Ranniku

**Māja Ranniku** (;  Abja pagasts —  Tallina) bija Igaunijas starptautiskā meistare šahā (1964), divkārtējā PSRS sieviešu šaha čempione (1963, 1967), desmitkārtēja Igaunijas sieviešu šaha čempione.

## Biogrāfija
No 1960. gadu sākuma līdz 1990. gadu sākumam bijusi viena no vadošajām Igaunijas un PSRS šahistēm. Desmit reizes uzvarējusi Igaunijas sieviešu šaha čempionātos (1961, 1963, 1967, 1973, 1981, 1982, 1984, 1987, 1988, 1991). 13 reizes piedalījusies PSRS sieviešu šaha čempionātu finālos. 1964. gada čempionātā dalījusi 1.-2. vietu ar Tatjanu Zatulovsku, un uzvarot papildu mačā ar 4:2 kļuvusi PSRS čempioni. 1967. gadā atkārtoti uzvarējusi vienīgajā PSRS sieviešu šaha čempionātā, kas noticis pēc Šveices sistēmas. 1970. gada PSRS sieviešu šaha čempionātā atkārtoti dalījusi 1.-2. vietu, taču zaudējusi papildu mačā Allai Kušnirai ar 3:4. Citi labākie rezultāti PSRS sieviešu šaha čempionātos: 1964. gadā dalīta 2.-4. vieta, 1965. un 1968. gadā - 3. vieta, 1971. gadā dalīta 3.-4. vieta, 1974. gadā - 4. vieta.

Piedalījusies 1965. gada pretendentu turnīrā šahā sievietēm Suhumi un ierindojusies 6. vietā (uzvarēja Alla Kušnira). Tāpat piedalījusies 1979. gada sieviešu starpzonu turnīrā Alikantē, kurā palikusi 8. vietā (uzvarējušas Tatjana Lemačko un Jeļena Ahmilovska).

Daudzu starptautisko šaha turnīru laureāte, tajā skaitā uzvarējusi Budapeštā (1969), Brašovā (1971), bijusi otrā turnīros Suhumi (1963), Brjanskā (1965), Vladimirā (1968), Vraņčka Baņā (1973).

Pēc Igaunijas neatkarības atgūšanas 1992. gadā pārstāvējusi Igauniju 30. šaha olimpiādē Manilā.

Par panākumiem turnīros FIDE 1964. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Vaižgants

**Vaižgants** (, saistīts ar *vyžti* — 'vīt') lietuviešu mitoloģijā ir linu dievs. 16. gadsimtā poļu vēsturnieks Jans Lasickis aprakstījis lietuviešu tradīciju siki ( — 'plācenis'), kurā visgarākā meita, kreisajā rokā turot ar plāceņiem pilnu priekšautu, bet labajā rokā turot linus un liepu lapas, uzkāpusi uz krēsla un ar buramvārdiem uzrunājusi Vaižgantu, aicinot viņu sniegt bagātīgu linu ražu. Savukārt vēlākos avotos minēts, ka Vaižgantam upurēja gaili, bet 18. gadsimta 2. puses avotos pieminēts latviešu dievs un saderināto (jo īpaši līgavu) aizgādnis Veizgants, ar ko saistīja cerības uz pārticību.

## Atsauces
Austēja

**Austēja** () lietuviešu mitoloģijā ir bišu dieve, ko 16. gadsimtā minējis poļu vēsturnieks Jans Lasickis. Austēja varētu būt gādājusi par precētajām sievietēm un mātēm, bet no upurēšanas Austējai varētu būt radusies paraža vedībās un kristībās dzērienu liet augšup. Viņa ir Bubila pretstats.

## Atsauces
Eva Aronsone

**Eva Aronsone** (; dzimusi kā **Eva Karolina** ();  Linšēpinga —  Ilinoisa) bija Zviedrijā dzimusi ASV starptautiskā meistare šahā (1972), ASV sieviešu šaha čempione (1972).

## Biogrāfija
No 1950. gadu sākuma līdz 1970. gadu sākumam bijusi viena no vadošajām ASV šahistēm. 1972. gadā uzvarējusi ASV sieviešu šaha čempionātā. Tāpat viņa piecas reizes uzvarējusi ASV atklātajā sieviešu šaha čempionātā (1953, 1961, 1969, 1972, 1973).
Piedalījusies 1967. gada pretendentu turnīrā šahā sievietēm Suboticā un ierindojusies 18. vietā (uzvarēja Alla Kušnira). Tāpat piedalījusies 1973. gada sieviešu starpzonu turnīrā Menorkā, kurā atkal palikusi 18. vietā (uzvarēja Valentīna Kozlovska).
1966. gadā pārstāvējusi ASV 3. sieviešu šaha olimpiādē Oberhauzenē.
Par panākumiem turnīros FIDE 1972. gadā viņai piešķīra starptautiskās meistares (WIM) nosaukumu. Bijusi precējusies ar Zviedrijas šahistu Ninusu Aronsonu (1897-1984).

## Atsauces

## Ārējās saites
Tereza Štadlere

**Tereza Štadlere** (; dzimusi kā **Jovanoviča** ();  Subotica —  Subotica) bija Dienvidslāvijas un Serbijas starptautiskā lielmeistare šahā (1977), Dienvidslāvijas sieviešu šaha čempione (1964).

## Biogrāfija
1960. gados bijusi viena no vadošajām Dienvidslāvijas šahistēm. 1964. gadā uzvarējusi Dienvidslāvijas sieviešu šaha čempionātā. Daudzu starptautisko sieviešu šaha turnīru uzvarētāja, tajā skaitā bijusi labākā Bela Crkvā (Ungārija) (1958), Arenisa de Marā (Spānija) (1966), Novi Sadā (1978).

Piedalījusies 1967. gada pretendentu turnīrā šahā sievietēm Suboticā un izcīnījusi augsto 4. vietu (uzvarēja Alla Kušnira). Tāpat piedalījusies 1971. gada sieviešu starpzonu turnīrā Ohridā, kurā palikusi 13. vietā (uzvarēja Nana Aleksandrija).

Tereza Štadlere trīs reizes pārstāvējusi Dienvidslāviju sieviešu šaha olimpiādēs (1957, 1969, 1980). 1980. gadā šaha olimpiādē pie 3. galdiņa ieguvusi individuālo bronzas medaļu.

Par panākumiem turnīros FIDE 1977. gadā viņai piešķīra starptautiskās lielmeistares (WGM) goda nosaukumu.

## Atsauces

## Ārējās saites
Viss labā gaumē

**"Viss labā gaumē"** () ir 1981. gada Kanādas kinokomēdija, kuras režisors, producents un viens no scenārija autoriem ir Entonijs Kramreiters. Galvenās lomas atveido Džims Kerijs, Džonatans Volšs, Džeks Krilijs un Hārvijs Etkins. Lai arī filma tika nofilmēta 1981. gadā, tās pirmizrāde notika tikai .

Jaunam filmu veidotājam Timotijam ir scenārijs par bāreni un viņa suni, kuri abi meklē sev mīlošu ģimeni. Tomēr ieguldītāji piespiež Timotiju veidot filmu par seksu un vardarbību.

## Atsauces

## Ārējās saites
Kūpera kalns

**"Kūpera kalns"** () ir 1983. gada kinokomēdija, kuras režisors, kā arī viens no producentiem un scenārija autoriem ir Deivids Mičels. Galvenās lomas atveido Džims Kerijs un Alans Tiks. Filmā divi draugi dodas uz Kolorādo slēpošanas trasi. Kamēr viens no draugiem nododas slēpošanai, otrs cenšas savaldzināt sievietes.

## Ārējās saites
Kas pirmais atrod

**"Kas pirmais atrod"** () ir 1984. gada ASV kinokomēdija, kuras režisors ir Ričards Lesters. Galvenās lomas atveido Džims Kerijs, Maikls O'Kīfs, Beverlija D'Andželo, Deivids Veins, Eds Lauters, Braiens Denehijs un Pamela Stīvensone. Filmas pirmizrāde notika .

Triku meistars, kurš bēg no likuma, nozog zārku un iekāpj vilcienā, uzdodoties par zaldātu, kurš pārved mājās mirušo biedru, tomēr vēlāk izrādās, ka zārkā patiesībā atrodas nozagti pieci miljoni dolāru, kas tiek meklēti.

## Atsauces

## Ārējās saites
Līza Leina

**Līza Leina** (; pilnajā vārdā **Marianna Elizabete Leina Hikija** (); dzimusi  Filadelfijā, mirusi ) bija ASV starptautiskā meistare šahā (1959), divkārtējā ASV sieviešu šaha čempione (1959, 1966).

## Biogrāfija
Šahu iemācījusies spēlēt tikai 19 gadu vecumā. 1959. gadā pirmo reizi uzvarējusi ASV sieviešu šaha čempionātā. Piedalījusies 1961. gada pretendentu turnīrā šahā sievietēm Vrņačka Baņā, kurā kopā ar Šantalu Šodē de Silanu un Gizelu Greseri dalījusi 12.-14. vietu (uzvarēja Nona Gaprindašvili). 1963. gadā Ņujorkā atvērusi savu šaha klubu *The Queen's Pawn Chess Emporium*. Otro reizi pretendentu turnīrā šahā sievietēm piedalījusies 1964. gadā Suhumi un ierindojusies 12. vietā (uzvarēja Alla Kušnira). 1966. gadā kopā ar Gizelu Greseri dalījusi 1.—2. vietu ASV sieviešu šaha čempionātā un atkārtoti kļuvusi par ASV šaha čempioni. 1966. gadā pārstāvējusi ASV 3. sieviešu šaha olimpiādē Oberhauzenē.

Par panākumiem turnīros FIDE 1959. gadā viņai piešķīra starptautiskās meistares (WIM) nosaukumu. Kopā ar Bobiju Fišeru ir viena no diviem šahistiem, kuru attēli bijuši uz ASV prestižā sporta žurnāla *[[Sports Illustrated]]* vāka.

1960. gadu beigās pārstājusi piedalīties šaha turnīros un pievērsusies biznesam. 1970. gadu sākumā Ņujorkā kopā ar savu vīru atvērusi dāvanu veikalu *Amber Waves of Grain* (vēlāk pārdēvēts par *Earth Lore*).

Leina nomira no vēža savās mājās Kentā, Ņujorkas štatā, , 90 gadu vecumā.

## Atsauces

## Ārējās saites
Ešlija Ekšteina

**Marija Ešlija Ekšteina** (; dzimusi **Dreina** ) ir amerikāņu aktrise un dziedātāja.

Ešlija dzimusi Lūivilā, bet izaugusi Orlando. Kā aktrise debitējusi 2001. gadā seriālā *[[JAG]]*. Ierunājusi Asokas Tano tēlu animācijas filmā "Zvaigžņu kari: Klonu kari" un seriālos "Zvaigžņu kari: Klonu kari" un "Zvaigžņu kari: Dumpinieki".  apprecējusies ar beisbolistu Deividu Ekšteinu.

## Ārējās saites
Pegija Sjū precas

**"Pegija Sjū precas"** () ir 1986. gada ASV kinokomēdija, kuras režisors ir Frānsiss Fords Kopola. Galvenās lomas atveido Džims Kerijs, Ketlīna Tērnere, Nikolass Keidžs, Berijs Millers un Ketrīna Hiksa. Filmas pirmizrāde notika .

Filmā sieviete, kura ir uz šķiršanās robežas ar savu vīru, pēkšņi tiek pārvietota atpakaļ laikā uz gadu, kad vidusskolā, kurā viņa mācījās, notika izlaidums.

## Atsauces

## Ārējās saites
Spēle ar nāvi

**"Spēle ar nāvi"** () ir 1988. gada ASV asa sižeta filma, kuras režisors ir Badijs Van Horns. Galvenās lomas atveido Džims Kerijs, Klints Īstvuds, Patriša Klārksone, Liams Nīsons un Evans Kims. Filmas pirmizrāde notika .

Harijam Kalahanam jāaptur sērijveida slepkava, kurš vēlas nogalināt vietējās slavenības, tai skaitā arī pašu Kalahanu.

## Atsauces

## Ārējās saites
Vienreiz sakosts

**"Vienreiz sakosts"** () ir 1985. gada ASV šausmu kinokomēdija, kuras režisors ir Hovards Storms. Galvenās lomas atveido Lorēna Hatone, Džims Kerijs, Kārena Kopinsa un Klīvons Litls. Filmas pirmizrāde notika .

Vampīru grāfienei nepieciešams dzert jaunavu asinis, lai paturētu savu mūžīgo skaistumu. Grāfiene lielas cerības nelolo līdz brīdim, kad viņa satiek Marku Kendalu.

## Atsauces

## Ārējās saites
Mariona Mota-Makgrāta

**Mariona Mota-Makgrāta** (; dzimusi kā **Makgrāta** () ) ir Austrālijas šahiste, četrkārtēja Austrālijas sieviešu šaha čempione (1966, 1969, 1976, 1980).

## Biogrāfija
No 1960. gadu beigām līdz 1980. gadu vidum bijusi viena no vadošajām Austrālijas šahistēm. 1966. gadā pirmo reizi uzvarējusi Austrālijas sieviešu šaha čempionātā, bet 1980. gadā atkārtojusi šo panākumu ceturto reizi. Piedalījusies 1967. gada pretendentu turnīrā šahā sievietēm Suboticā, kurā ierindojusies 16. vietā (uzvarēja Alla Kušnira). Sešas reizes pārstāvējusi Austrāliju sieviešu šaha olimpiādēs (1972, 1976, 1978, 1980, 1984, 1986).

## Atsauces

## Ārējās saites
Mija Ferova

**Mija Ferova** (; dzimusi ) ir aktrise, aktīviste un bijusī modele no Amerikas Savienotajām Valstīm.

Dzimusi kinorežisora Džona Ferova un aktrises Morīnas O'Salivanas ģimenē. Ar mazām lomām debitēja kino 1959. gadā. 1965. gadā saņēma Zelta globusa balvu "Gada jaunā zvaigzne" par tēlojumu filmā *[[Guns at Batasi]]* (1964). Plašu ievērību guva ar lomu Romana Polaņska filmā "Rozmarijas bērns" (1968). Kopā ar Robertu Redfordu tēlojusi Frānsisa Skota Ficdžeralda romāna ekranizācijā "Lielais Getsbijs" (1974). Tēlojusi vienu no galvenajām lomām filmā *[[Death on the Nile (1978. gada filma)|Death on the Nile]]* (1978). Filmējusies arī televīzijas seriālos un strādājusi teātrī. 1980. gados tēlojusi lomas vairākās Vudija Allena filmās. Pazīstamākās no tām ir filmas *[[A Midsummer Night's Sex Comedy]]* (1982), "Kairas purpura roze" (1985), "Hanna un viņas māsas" (*Hannah and Her Sisters* (1986), "Noziegumi un likumpārkāpumi" (1989).

Trīs reizes nominēta BAFTA kino balvai kā labākā aktrise, tomēr balvu nav saņēmusi — 1970. gadā par lomām filmās *[[Secret Ceremony]]* (1968), "Rozmarijas bērns" (1968), *[[John and Mary]]* (1969), 1986. gadā par "Kairas purpura roze" (1985) un 1987. gadā par "Hanna un viņas māsas" (1986).

## Ārējās saites
Ben 10: Secret of the Omnitrix

***Ben 10: Secret of the Omnitrix*** ir 2008. gada ASV animācijas filma, kas balstīta uz animācijas seriālu "Bena 10". Filmas režisori ir Sebastians Montes un Skūters Tidvels. Galvenos tēlus ir ierunājuši Tara Stronga, Megana Smita, Pols Eidings, Stīvens Blūms un Dī Bredlijs Beikers. Filmas pirmizrāde notika .

Filmā Bens meklē "Omnitriksa" veidotāju, lai novērstu savu rokaspulksteņu pašiznīcināšanu.

## Ārējās saites
Ben 10: Race Against Time

***Ben 10: Race Against Time*** ir 2008. gada ASV un Kanādas kopražojuma zinātniskās fantastikas filma, kas balstīta uz animācijas seriālu "Bena 10". Filmas režisors ir Alekss Vinters. Filmā galvenās lomas attēlo Grams Filipss, Kristiens Anholts, Heilija Rema un Beta Litelforda. Filmas pirmizrāde notika .

Filmā Bens cenšas neļaut aktivizēt ierīci, ar kuras palīdzību citplanētieši varēs uzbrukt Zemei.

## Atsauces

## Ārējās saites
Džanni Versače

**Džovanni Marija Versače** (, , dzimis , miris ) bija Itālijas modes dizaineris un modes uzņēmuma *[[Versace]]* dibinātājs. Viņš ir radījis arī tērpus dažādām teātra izrādēm un kinofilmām.

Džanni Versačes māte bija šuvēja, tāpēc viņš izauga redzot kā māte šuj. Pēc vidusskolas beigšanas Versače īsu laiku strādāja mātes veikalā, bet 1972. gadā pārcēlās uz Milānu, kur sāka strādāt dažādos itāļu ateljē. 1978. gadā dibināja savu uzņēmumu *[[Versace]]*. Viņa brālis Santo strādāja šajā uzņēmumā par izpilddirektoru, bet māsa Donatella bija dizainere un viceprezidente.

Savu modes impēriju izveidoja 1980-tajos un 1990-tajos gados. Viņš veidoja tērpus tādām slavenībām kā Eltonam Džonam, Madonnai, bet tos prezentēja slavenākās modeles pasaulē Sindija Krauforda, Linda Evadželista, Kristija Tērlingtona un Naomi Kempbela.

Džanni Versače sava uzņēmuma darbību uzsāka arī Amerikas Savienotajās Valstīs, kur radīja tērpus Sanfrancisko operas vajadzībām, kinofilmām, dažādām teātra izrādēm. 1993. gadā Versačem tika konstatēts rets vēža slimības veids — iekšējās auss vēzis. Viņš veiksmīgi ar to cīnījās.

, atgriežoties savā rezidencē Maiamibīčā, Džanni Versači pie viņa mājas kāpnēm nošāva Endrū Kunenens (*Andrew Cunanan*), sērijveida slepkava. Pēc Versačes nāves uzņēmumu *Versace* pārņēma Džanni māsa Donatella.

## Ārējās saites
Aleksandra Kislova

**Aleksandra Kislova** (; dzimusi  Frunzē) ir PSRS un Krievijas starptautiskā meistare šahā (1966).

## Biogrāfija
1962. gadā ieņēmusi 4. vietu PSRS junioru šaha čempionātā. 1966. gadā pirmo reizi piedalījusies PSRS sieviešu šaha čempionāta finālā, kurā nospēlējusi ļoti veiksmīgi, izcīnot sudraba medaļu aiz uzvarētājas Nanas Aleksandrijas. 1966. gadā FIDE viņai piešķīra starptautiskās meistares (WIM) nosaukumu. Piedalījusies 1967. gada pretendentu turnīrā šahā sievietēm Suboticā, kurā ierindojusies augstajā 5. vietā (uzvarēja Alla Kušnira). Šajā laikā Kislova bijusi viena no pasaules pirmā desmitnieka šahistēm. 

Diemžēl vēlākajos gados šos panākumus nav izdevies atkārtot. PSRS sieviešu šaha čempionātos Kislova vairs neizcīnīja godalgotās vietas: 1971. gadā viņa dalīja 6.-8. vietu, 1972. gadā dalīja 9.-12. vietu, 1973. gadā dalīja 8.-10. vietu, 1974. gadā bija 13. vietā, 1976. gadā palika 18. vietā, bet 1977. gadā ieņēma 10. vietu. Divas reizes pēc kārtas viņa uzvarēja Krievijas PFSR sieviešu šaha čempionātos (1974, 1975). Krievijas PFSR komandas sastāvā uzvarējusi PSRS komandu šaha čempionātā 1975. gadā un bijusi otrā 1967. gadā. Kopā ar sporta biedrības *Trud* komandu izcīnījusi sudraba (1966) un bronzas (1974) medaļas PSRS komandu kausa izcīņā šahā. Starptautiskajos sieviešu šaha turnīros bijusi 3. vietā Petrozavodskā (1966), 2. vietā Ļipeckā (1974) un dalījusi 2.-3. vietu Čerepovecā (1975).

Kopš 1992. gadā nav piedalījusies šaha turnīros.

## Atsauces

## Ārējās saites
Klara Frīdmane

**Klara Frīdmane** (; dzimusi kā **Klara Hodosi**  Oradjā - ) bija Izraēlas starptautiskā meistare šahā (1966). Trīskārtējā Izraēlas sieviešu šaha čempionāta uzvarētāja (1961, 1963, 1965).

## Biogrāfija
Dzimusi Rumānijā, bet 1961. gadā pārcēlusies uz dzīvi Izraēlā. 1960. gados bijusi viena no vadošajām Izraēlas šahistēm. Trīs reizes uzvarējusi Izraēlas sieviešu šaha čempionātos: 1961, 1963, 1965. 1966. gadā FIDE viņai piešķīra starptautiskās meistares (WIM) nosaukumu. Piedalījusies 1967. gada pretendentu turnīrā šahā sievietēm Suboticā, kurā ierindojusies 17. vietā (uzvarēja Alla Kušnira).

## Atsauces